CELEX: 31996D0523
Language: bg
Date: 1996-07-29 00:00:00
Title: Решение на Комисията от 29 юли 1996 година относно признаване по принцип на пълнотата на досието, представено за подробна проверка с оглед евентуалното включване на азоксистробин в приложение I към Директива 91/414/ЕИО на Съвета относно пускането на пазара на продукти за растителна защита (текст от значение за ЕИП)

03/ 19
            
            
               BG
            
            
               Официален вестник на Европейския съюз
            
            
               193
            
         31996D0523
   
               L 220/25
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 29 юли 1996 година
   относно признаване по принцип на пълнотата на досието, представено за подробна проверка с оглед евентуалното включване на азоксистробин в приложение I към Директива 91/414/ЕИО на Съвета относно пускането на пазара на продукти за растителна защита
   (текст от значение за ЕИП)
   (96/523/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 96/12/ЕО на Комисията (2), и по-специално член 6, параграф 3 от нея,
   като има предвид, че Директива 91/414/ЕИО предвижда разработването на списък на Общността, съдържащ разрешени активни вещества в състава на пестициди;
   като има предвид, че Zeneca Agrochemicals представи на 15 септември 1995 г. досие на германските власти с оглед включването на активното вещество азоксистробин в приложение I към директивата; като има предвид, че германските власти уведомиха Комисията относно резултатите от първата проверка на пълнотата на досието във връзка с предвидените в приложение II изисквания за данните и информацията и, за поне един съдържащ въпросното активно вещество продукт за растителна защита, в приложение III от директивата; като има предвид, че впоследствие, в съответствие с разпоредбите на член 6, параграф 2, досието е представено от заявителя на Комисията и на останалите държави-членки;
   като има предвид, че Комисията сезира Постоянния фитосанитарен комитет относно досието на заседанието на неговата работна група „Законодателство“, проведено на 22 април 1996 г., по време на което държавите-членки потвърдиха, че са получили досието;
   като има предвид, че член 6, параграф 3 от директивата изисква потвърждение на равнище на Общността на принципното съответствие на досието на изискванията за данните и информацията, предвидени в приложение II и, за поне един съдържащ въпросното активно вещество продукт за растителна защита, в приложение III към директивата;
   като има предвид, че подобно потвърждение е необходимо с оглед провеждане на подробна проверка на досието, както и предоставянето на държавите-членки на възможност за даване на временно разрешително на продуктите за растителна защита, съдържащи въпросното активно вещество, съобразно условията, посочени в член 8, параграф 1 от директивата, и по-специално условието за извършване на подробна оценка на активното вещество и на продукта за растителна защита с оглед изискванията на директивата;
   като има предвид, че такова решение не възпрепятства изискването на допълнителни данни или информация от заявителя, в случай че по време на подробната проверка се установи необходимостта от подобни данни или информация за вземането на решение;
   като има предвид, че е договорено между държавите-членки и Комисията, че Германия ще проведе подробна проверка на досието и ще докладва заключенията от тази проверка, придружени от препоръки относно включването или невключването и свързаните с това условия, на Комисията във възможно най-кратък срок, до 1 година най-късно; като има предвид, че при получаването на този доклад подробната проверка ще бъде продължена с помощта на специалисти от всички държави-членки в рамките на Постоянния фитосанитарен комитет;
   като има предвид, че предвидените в настоящото решение мерки са в съответствие със становището на Постоянния фитосанитарен комитет,
   ПРИЕ НАСТОЯЩОТО РЕШЕНИЕ:
   Член 1
   Досието, представено от Zeneca Agrochemicals на Комисията и държавите-членки с оглед включването на азоксистробин като активно вещество в приложение I към Директива 91/414/ЕИО, което бе представено на Постоянния фитосанитарен комитет на 22 април 1996 г., се приема за съответстващо по принцип на изискванията за данните и информацията, предвидени в приложение II, а за съдържащ въпросното активно вещество продукт за растителна защита — в приложение III към директивата.
   Член 2
   Адресати на настоящото решение са държавите-членки.
   
      Съставено в Брюксел на 29 юли 1996 година.
      
         
            За Комисията
         
         Franz FISCHLER
         
         
            Член на Комисията
         
      
   
   
      (1)  ОВ L 230, 19.8.1991 г., стр. 1.
   
      (2)  ОВ L 65, 15.3.1996 г., стр. 20.